《和许晓东宴杜陵草堂及游小天竺诗韵二首 其一》
清代·缪焕章

江左风流继玉台，草堂祠畔又衔杯。欣逢寿老悬弧日，共迓元衔小队来。

川合东西凭想像，酒争滕薛互迟回。粲花妙舌生花笔，公本登高作赋才。

作者简介：字仲英，道光丁酉顺天乡试举人。贵州候补道。缪荃孙父亲，生于嘉庆十七年，光绪十六年卒。喜吟咏，有吟樵诗草，但燬于庚申之难。原名步肯。